Ме́сяца а́вгуста в 24-й день
Равноапо́стольнаго Космы́ Этоли́йскаго

Моли́тва

О богодохнове́ннейшее украше́ние Це́ркве, Космо́ равноапо́стольне, напита́вый ю́ свои́ми свяще́нными словесы́! Ты, к ве́ре спаси́тельней сердца́ мно́гих обраща́яй, я́ко фимиа́м благоуха́нный Христу́ их прине́сл еси́, последи́ же и сам за и́мя Его́, я́ко же́ртва жива́я и богоуго́дная, закла́н был еси́.

О дру́же и прови́дче Бо́жий, А́нгелов собесе́дниче, апо́столов единоревни́телю, му́чеников и пра́ведников сподви́жниче! Моли́ся Го́споду о спасе́нии душ на́ших, приими́ моле́бная проше́ния ве́рно прибега́ющих к твоему́ честно́му о́бразу и при́сно прося́щих твоего́ те́плаго заступле́ния. Хода́тайством твои́м ко Вседержи́телю да́руй нам, о́тче честны́й, исцеле́ние душе́вное и теле́сное, и от вся́ких страсте́й и прегреше́ний избавле́ние, да при́сно сла́вим, благодари́м, пое́м и велича́ем еди́наго в Тро́ице сла́вимаго Бо́га, Отца́, и Сы́на, и Свята́го Ду́ха, во ве́ки веко́в. Ами́нь.

*Утверждена Священным Синодом*

*Русской Православной Церкви*

*17.06.2021 (журнал № 34).*